9. Dezember
Dr 9. Dezämber isch dr 343. Dag vum Gregorianische Kalender (dr 344. in Schaltjohr), dodermit blybe no 22 Däg bis zum Änd vum Johr.

Was isch bassiert? 

 1315: Im Morgartebrief bechreftige d Urkanton vu dr Schwyzerische Aidgnosseschaft ihre Bund.
 1917: Britischi Druppe nämme im Erschte Wältchrieg d Stadt Jerusalem yy, wu bis dert zum Osmanische Rych ghert het.
 1951: Bi dr Volksabstimmig iber dr Zämmeschluss vu Bade, Wirttebärg-Bade un Wirttebärg-Hauezollre zum Land Bade-Wirttebärg stimme d Burger z Wirttebärg un z Nordbade fir un d Burger z Sidbade gege d Fusion.
 1961: S britisch Dreihandbiet Tanganjika, s ehmolig Dytsch-Oschtafrika, wird unabhängig vu Großbritannie.
 1990: Z Pole setzt sich dr Lech Wałęsa in dr Stichwahl um s Bresidäntenamt gege dr polnisch-kanadisch Gschäftsmann Stanisław Tymiński dure.
 1998: D Ruth Dreifuss wird as erschti Frau vu dr Verainigte Bundesversammlig z Bärn zur Bundesbresidänti vu dr Schwyz fir s Johr 1999 gwehlt.
 2001: D Aschtronome Scott S. Sheppard, David C. Jewitt un Jan Kleyna entdecke e Raie vu Mond vum Jupiter: Hermippe, Kale, Aitne, Sponde.

Uf d Wält chuu 
 1484: Bruno Amerbach, Suhn vum Basler Drucker Johann Amerbach
 1608: John Milton, änglische Dichter
 1796: Emilie Zumsteeg, dytschi Komponischti
 1837: Émile Waldteufel, elsässische Komponischt
 1842: Pjotr Alexejewitsch Kropotkin, russische Anarchischt
 1856: Ernst Brenner, Schwyzer Bolitiker un Bundesrot
 1927: Pierre Henry, franzesische Komponischt
 1958: Martine Kempf, franzesischi Unternämeri
 1964: Michael Müller, dytsche Bolitiker
 1964: Susanne Preuß, dytschi Journalischti
 1993: Hazel Brugger, Schwyzer Slam-Poeti un Kabarettischti

Gstorbe 
 1770: Gottlieb Muffat, eschtrychische Komponischt
 1798: Johann Reinhold Forster, dytsche Naturwisseschaftler un Entdecker
 1954: Josef Escher, Schwyzer Bolitiker un Bundesrot

Weblink 

1209